《挽潘端州》
宋代·洪朋

岭南底处是端州，使君苦向个中游。黄茅千里烟岚晚，皂盖三年鬓发秋。

欻见崩松万壑底，遂闻埋玉九原头。不能执引远郊去，薤露蒿里令人愁。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。